Sang rowa ndatan nyawurang, puput ajum jroning hati, muwuh kendel miwah girang, rumasa sangat mabati, masarga ring sang Artati, wireh saktine kalangkung, nuli tedun masarengan, Sapuput ia masiram, saha mangastawa Widi, ibuset raris ngelisang, ngaturin mangda mamargi, antuk wenten toya malih, ne bresih utama langkung, tan banget adoh genahnya, sang kalih ledang nututin, rita rawuh, ring klebutan marganuga.